Diari Oficial de la Generalitat Valenciana


Sumari del DOGV 1651, del 28-10-1991 (1991/823027)

ORDRE d'1 de setembre de 1991, del Conseller de Cultura, Educació i Ciència de la Generalitat Valenciana, per la qual es convoca un concurs per a l'elaboració de materials curriculars i ajudes per a projectes de formació del professorat en centres públics i privats concertats de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/09/01/(2)/dof/vci/html**

### Dades del document

Número de DOGV
:   1651

Data del DOGV
:   28-10-1991

Secció del DOGV
:   DISPOSICIONS GENERALS

Número del document
:   1991/823027


Data del document
:   01-09-1991

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre d'1 de setembre de 1991, del Conseller de Cultura, Educació i Ciència de la Generalitat Valenciana, per la qual convoca un concurs per a l'elaboració de materials curriculars, i ajudes per a projectes de formació del professorat en centres públics i privats concertats de la Comunitat Valenciana.  
El Pla de Formació del Professorat de la Comunitat Valenciana, publicat l'any 1990, fa especial èmfasi en la formació del professorat al si del seu propi lloc de treball, ja que s'opta preferentment per un model de formació que repercutesca no solament en el perfeccionament individual de cadascun dels docents, sinó, fonamentalment, en el centre escolar com. a institució, tractant d'assolir una transformació en la cultura escolar. Transformació que a hores d'ara afecta l?estructura del mateix sistema educatiu, la reforma del currículum i els canvis en l?organització dels centres. Igualment, existeixen altres condicions generals sota les quals es desenrotllen els processos d'ensenyament-aprenentatge que han de ser objecte d'atenció per a millorar la qualitat de l?oferta educativa.  
D'altra banda, i perquè la formació en centres s'inseresca en el mateix projecte d'actuació d'aquests, cal que no es realitze de forma aïllada sinó amb el suport institucional dels centres de professors i de la inspecció educativa.  
Així mateix, la Llei d'Ordenació General del Sistema Educatiu (LOGSE), exposa els objectius fonamentals orientadors del canvi del sistema educatiu. La millora de la qualitat de l?ensenyament constitueix l?objectiu central de tot el procés de reforma del sistema educatiu.  
La Conselleria de Cultura, Educació i Ciència, va publicar pel juny de 1990 una proposta de disseny curricular per a les etapes d'educació infantil, primària i secundària obligatòria, en la qual queden recollits els objectius, continguts i orientacions metodològiques per a l'avaluació de les diverses àrees de coneixements presents en cadascuna de les etapes educatives.  
S'optà per un currículum obert i flexible que permetés al professorat l'adequació dels objectius i continguts de les diferents àrees de coneixement a les característiques dels alumnes de cada centre, com un factor fonamental que incidesca en la millora de la qualitat de l?ensenyament.  
Una vegada conclòs el debat de la proposta de disseny curricular de la Comunitat Valenciana, és imprescindible impulsar l?elaboració de materials curriculars específics que desenrotllen el disseny curricular i faciliten al professorat la tasca d'adequació del currículum a les característiques de cada centre educatiu.  
En aquest sentit, el Decret 71/1984, de 16 de juliol del Consell de la Generalitat Valenciana, estableix les bases per a l?experimentació i la innovació pedagògica en els centres docents de la Comunitat Valenciana, faculten la Conselleria de Cultura, Educació i Ciència a dictar les disposicions necessàries per a desplegar-los i executar-los.  
Per tot això, fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
Primer  
Es convoca un concurs de projectes de Formació del Professorat en centres públics i privats concertats de la Comunitat Valenciana, i s'aproven les bases per què es regirà, que s'inclouen com a annex I en aquesta ordre.  
Segon  
Es convoca un concurs per a finançar l?elaboració de materials curriculars per a les diverses àrees que conformen el currículum d'Educació Infantil, Educació Primària i Educació Secundària Obligatòria definides en la LOGSE, i s'aproven les bases per què es regirà, que s'inclouen com a annexos II, III, IV i V en aquesta ordre.  
Tercer  
El finançament serà sufragat a càrrec de la línia pressupostària 72978561 del programa 423.10, per un import màxim de 35 milions de pessetes.  
DISPOSICIONS FINALS  
Primera  
S'autoritza la Direcció General d'Ordenació i Innovació Educativa perquè adopte les mesures que calguen per al compliment i desplegament d'aquesta ordre i resolga totes les incidències que es plantegen en la interpretació i l?execució.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 1 de setembre de 1991.  
El Conseller de Cultura, Educació i Ciència,   
ANDREU LOPEZ BLASCO  
ANNEX I  
Bases del concurs de projectes deformació del professorat en centres  
Primera  
Objecte dels projectes. Els projectes estaran dirigits a la formació del professorat en centres, pel que fa a l'aplicació del nou sistema educatiu, explicitat a la proposta de disseny curricular de la Comunitat Valenciana mitjançant:  
a) L'experimentació de sistemes i mètodes de formació permanent del professorat en centres.  
b) Desenrotllament del projecte curricular de centre i la seua avaluació.  
c) Elaboració d'instruments, recursos o materials didàctics, que afavoresquen la implantació del nou sistema educatiu.  
Segona  
Els projectes hauran de ser presentats pels centres d'ensenyament.  
Podran participar en aquest concurs, els centres públics o privats concertats de la Comunitat Valenciana, corresponents als nivells d'ensenyament següents:  
- BUP, FP i ensenyaments especialitzats.  
- EGB i pre-escolar.  
- Educació Especial.  
- Educació Permanent d'Adults.  
Es considera com a requisit, que els projectes que es presenten es puguen inserir en el projecte educatiu del centre, i així ho reconega la Inspecció Educativa, mitjançant l?informe corresponent, i siga dirigit pel centre de professors de la zona, la qual cosa caldrà acreditar.  
Tercera  
Durada. Els projectes es realitzaran al llarg del curs escolar 199192. Si les característiques d'un projecte exigissen una durada major, es podria presentar una sol·licitud de prórroga a proposta del Consell Escolar del centre, amb l?informe de la Inspecció Educativa i del CEP. Igualment, caldrà adjuntar a la sol·licitud una memòria que reculla els resultats obtinguts.  
La Direcció General d'Ordenació i Innovació Educativa podrà prorrogar aquests projectes després de la valoració de la memòria, d'acord amb les disponibilitats pressupostàries.  
Quarta  
Termini i formalització de les sol·licituds. Els projectes es dirigiran a la Direcció General d'Ordenació i Innovació Educativa de la Conselleria de Cultura, Educació i Ciència, podran presentar-se als serveis territorials de Cultura i Educació, als centres de professors, al registre general de l?esmentada conselleria (av. Campanar, 32; 46501 València), als centres de l?Oficina d'Informació, Iniciatives i Reclamacions de la Generalitat Valenciana, o a través de qualsevol dels mitjans que estableix l'article 66 de la Llei de Procediment Administratiu.  
El termini de presentació de les sol·licituds serà de 20 dies naturals des de l?endemà de la publicació d'aquesta ordre.  
Cinquena  
Les instàncies s'ajustaran al model que s'indica en aquest annex i s'hi adjuntaran els documents següents, original i dues còpies:  
1. Projecte en què s'especificarà:  
a) Objectius.  
b) Metodologia.  
c) Durada, programació i fases.  
d) Proposta d'avaluació final del projecte.  
e) Informe de la Inspecció Educativa.  
f) Informe del centre de professors corresponent.  
g) Fotocòpia compulsada de l'acta d'aprovació del projecte pel consell escolar del centre.  
2. Pressupost detallat i explicitat del projecte.  
Sisena  
Selecció de projectes. La selecció de projectes, l?efectuarà una comissió presidida pel Director General d'Ordenació i Innovació Educativa i composta per:  
- El Cap del Servei de Formació del Professorat.  
- El Cap del Servei d'Avaluació i Inspecció.  
- El Cap del Servei d'Ensenyament del Valencià.  
- El Cap del Programa d'Innovació i Reformes Experimentals.  
- Dos professors de reconegut prestigi designats pel Director General d'Ordenació i Innovació Educativa.  
Hi farà de secretari un funcionari de la Direcció General d'Ordenació i Innovació Educativa, designat pel director general.  
A les sessions de la comissió podran assistir, amb veu però sense vot, un representant dels sindicats que formen part de la Mesa Sectorial d'Educació.  
Setena  
Criteris de selecció. Els projectes presentats seran seleccionats d'acord amb els criteris següents:  
a) Vinculació i afavoriment del desplegament del nou sistema educatiu.  
b) Qualitat tècnica del projecte i garantia del seu desenvolupament.  
c) Adequació al context sòcio-cultural del centre i coherència metodològica.  
d) Nombre de professorat del centre implicat en el projecte.  
e) Ajust entre el cost del projecte i els objectius previstos.  
f) No haver participat en altres programes de formació del professorat o d'experimentació, convocats per la Conselleria de Cultura, Educació i Ciència.  
Vuitena  
Direcció i seguiment. El CEP corresponent en dirigirà, coordinarà i supervisarà el desplegament del projecte i li prestarà els suports tècnics necessaris. La Inspecció Educativa inclourà en els informes que elabore sobre el projecte educatiu del centre el grau de desenvolupament del projecte, així mateix junt amb el CEP en realitzarà l'avaluació.  
Novena  
L'import de les ajudes, el proposarà la comissió seleccionadora a la vista de l'interés i de la qualitat dels projectes.  
El finançament es farà de la manera següent: el 50% de l'import total, quan es resoldrà el concurs, una vegada acceptada expressament l'ajuda econòmica mitjançant escrit del director del centre; el 25% una vegada conclós el segon trimestre del curs escolar, amb la presentació prèvia d'un informe detallat, elaborat pel director del centre, sobre l?estat de realització del projecte, i el 25% restant, en ser lliurada la memòria final, elaborada conjuntament pel centre, CEP i Inspecció, que reculla els resultats del projecte i aprovada per la Direcció General d'Ordenació i Innovació Educativa.  
El material inventariable que es finance a càrrec del projecte serà propietat de la Generalitat Valenciana.  
Deu  
Obligacions dels beneficiaris. L'acceptació de la realització d'un projecte aprovat implica els compromisos següents per part del centre seleccionat:  
a) Realitzar el projecte en el termini que s'hi indique.  
b) Presentar a la Direcció General d'Ordenació i Innovació Educativa dos exemplars de la memòria final amb els resultats del projecte en concloure el curs 1991-92.  
La Direcció General d'Ordenació i Innovació Educativa dictarà les instruccions que calguen als centres seleccionats sobre la forma de presentar la memòria final.  
c) Presentar, amb la memòria, un resum o extracte d'aquesta amb una extensió aproximada de dos fulls.  
Onze  
Promoció professional. La Conselleria de Cultura, Educació i Ciència, certificarà la participació en els projectes seleccionats a l?efecte de la promoció professional.  
Model d?instancia  
 , amb DNI   
domiliciat a , carrer ,  
núm. , CP , telèfon ,  
Director/a del centre   
   
EXPOSE:  
Que, convocat un concurs de projectes de Formació del Professorat en centres, per l?Ordre de la Conselleria de Cultura, Educació i Ciència d?1 de setembre de 1991, n'accepte las bases i que hi vull participar en aquest curs, mitjançant el projecte presentat pel consell escolar.  
València, 1 de setembre de 1991  
DIRECCIO GENERAL D'ORDENACIO I INNOVACIO EDUCATIVA  
ANNEX II  
Bases del concurs d'elaboració de materials curriculars  
Primera  
Les propostes podran presentar-se per a un sol cicle educatiu o per a una etapa educativa completa.  
Segona  
En Educació Infantil, la proposta presentada haurà de preveure un tractament curricular integrat de les àrees presents en el currículum d'aquesta etapa educativa.  
Tercera  
En Educació Primària, en la proposta presentada es valorarà el tractament curricular integrat de les àrees presents en el currículum, especialment en el primer cicle.  
Quarta  
En Educació Secundària Obligatòria, les propostes presentades organitzaran l?elaboració de materials curriculars per àrees. En el segon cicle les propostes referides a l?àrea de Ciències de la Natura podran presentar-se separades (Física i Química; Biologia i Geologia).  
Cinquena  
Els materials elaborats que vagen referits a una etapa educativa completa hauran de preveure, per a l?àrea o àrees de què es tracte, els elements següents:  
- Adequació de les capacitats plantejades en els objectius generals, al conjunt de l?etapa, a cada un dels cicles.  
- Seqüenciació dels continguts per cicles.  
- Unitats didàctiques que despleguen els continguts proposats.  
- Criteris d'avaluació per cicles.  
- Orientacions metodològiques generals.  
Les propostes relatives al segon cicle de la Secundària Obligatòria en les quatre àrees que no són obligatòries en el quart curs (Ciències de la Natura, Tecnologia, Música, Educació Plàstica i Visual), hauran de referir els elements esmentats a cada un dels dos cursos.  
Sisena  
Els materials elaborats que vagen referits a un sol cicle s'hauran d'emmarcar en el context general d'un projecte d'etapa, per la qual cosa arreplegaran tots els elements esmentats en la base cinquena, i hauran de desplegar les unitats didàctiques només per al cicle a què es presenta la proposta.  
Setena  
IX propostes d'elaboració dels materials que es presenten, han de tenir com a referents fonamentals la proposta de disseny curricular de la Comunitat Valenciana, presentada per la Conselleria de Cultura, Educació i Ciència, com a proposta per al debat pel juny de 1990, i el document «Bases per a la reforma» publicat al juny de 1991.  
Vuitena  
Els projectes d'elaboració de materials curriculars que siguen seleccionats en virtut d'aquesta convocatòria, s'hauran d'ajustar als objectius, continguts i criteris d'avaluació que es fixaran en els decrets que regularan els ensenyaments en l?àmbit de la Comunitat Valenciana per a l?educació infantil, primària i secundària obligatòria.  
Els materials curriculars s'elaboraran en estret contacte amb el Programa d'Innovació i Reformes Experimentals, encarregat de vetlar pel compliment dels compromisos contrets pels concursants el projecte dels quals haja estat seleccionat.  
Novena  
Les propostes presentades s'ajustaran als punts que s'estableixen en l'annex IV.  
Deu  
Podrà participar en aquest concurs el professorat de la Comunitat Valenciana de qualsevol nivell educatiu i s'hi podrà presentar tant individualment com en grup.  
Es valorarà positivament el fet que s'hi presenten grups de professors de diferents nivells educatius, especialment per a l?elaboració de materials de les diferents àrees de coneixement de Secundària Obligatòria.  
Onze  
Tots els projectes hauran de tenir un pressupost en què s'especificaran les despeses relatives a:  
a) Adquisició material.  
b) Compensació econòmica per als professors autors dels materials.  
c) Altres despeses.  
Dotze  
Els projectes d'elaboració de materials que siguen seleccionats, s'hauran d'ajustar als terminis següents:  
1) Projectes d'elaboració de materials curriculars que desenvolupen el currículum d'Educació Infantil: juny 1992.  
2) Projectes d'elaboració de materials curriculars per a tota una etapa educativa, referits a una àrea de coneixement o a un tractament integrat de les àrees.  
2.1. Educació Primària.  
- Context general de projecte d'etapa i avantprojecte dels apartats a què es refereix la base cinquena de l'annex I (febrer del 1992).  
- Materials del primer cicle: maig 1992.  
- Materials del segon cicle: setembre 1992.  
- Materials del tercer cicle: desembre 1992.  
2.2. Educació Secundària Obligatòria.  
- Context general de projecte d'etapa i avantprojecte dels apartats a què es refereix la base cinquena de l'annex I (febrer del 1992).  
- Materials del primer cicle: juny 1992.  
- Materials del segon cicle: juny 1993.  
3) Projectes d'elaboració de materials curriculars per a un cicle.  
3.1. Educació Primària.  
- Context general de projecte d'etapa i avantprojecte dels apartats a què es refereix la base cinquena de l'annex I (febrer del 1992).  
- Materials del primer cicle: m4 1992.   
- Materials del segon cicle: setembre 1992.   
- Materials del tercer cicle: setembre 1992.   
3.2. Educació Secundària Obligatòria.   
- Primer o segon cicle: setembre 1992.  
Tretze  
Els projectes presentats seran seleccionats d'acord amb els següents criteris:  
a) Coherència dels criteris teòrics i metodològics exposats amb els principis generals de la proposta de disseny curricular de la Comunitat Valenciana.  
b) Gran d'adequació a un dels diversos programes d'ensenyament definits en el document «Bases per a la reforma», publicat per la Conselleria de Cultura, Educació i Ciència al juny de 1991.  
c) Qualitat tècnica del projecte i garantia de l?execució.  
d) Caràcter flexible dels materials que permeta que el professorat els adapte, a la pràctica concreta dels centres.  
e) Ajust entre el cost del projecte i el pressupost presentat.  
f) Experiència del professor o grup de professors que signen el projecte en innovació i experimentació educativa i en elaboració de materials curriculars.  
En qualsevol cas, tenint en compte els terminis establerts en el calendari de generalització de la LOGSE per a les diferents etapes educatives i la necessitat de disposar de materials curriculars específics a la Comunitat Valenciana que permeten al professorat d'adaptar-los a la realitat dels centres, tindran prioritat en aquesta convocatòria els següents projectes:  
- Projectes generals per a totes les àrees de coneixement del primer cicle d'Educació Primària.  
- Projectes generals d'Educació Infantil.  
- Projectes de materials de desenvolupament curricular, que facen un tractament integrat de les Llengües (Valencià, Castellà i idioma estranger), en Primària i Secundària Obligatòria.  
- Projectes de materials de desenvolupament curricular de l?àrea de coneixement del medi natural, social i cultural de Primària.  
- Projectes de materials de desenvolupament curricular de les àrees de Ciències Social i Geografia i Història, de Secundària Obligatòria.  
- Projectes (per a l?etapa Primària) que integren el tractament de l?àrea de Llengües, amb el desenvolupament dels continguts de l?àrea de coneixement del medi natural, social i cultural.  
Catorze  
La selecció dels projectes, serà realitzada per una comissió presidida pel director general d'Ordenació i Innovació Educativa i composta per:  
- El Cap del Programa d'Innovació i Reformes Experimentals.  
- El Cap del Servei de Formació del Professorat o la persona en qui delegue.  
- El Cap del Servei d'Ensenyament del Valencià o la persona en qui delegue.  
- Dos professors de reconegut prestigi designats pel director general d'Ordenació i Innovació Educativa.  
Hi actuarà com a secretari, un funcionari de la Direcció General d'Ordenació i Innovació Educativa, designat pel director general.  
A les reunions de la Comissió podran assistir, amb veu però sense vot, representants dels sindicats que formen part de la Mesa Sindical Sectorial d'Educació.  
La Comissió podrà demanar l'assessorament tècnic que considere necessari, per a tenir els criteris suficients sobre la qualitat i l?interés dels projectes presentats.  
Quinze  
La comissió efectuarà una pre-selecció de les propostes presentades. La selecció definitiva podrà requerir la concreció o modificació de determinats aspectes de la proposta a petició de la mateixa comissió.  
Podran seleccionar-se una o més propostes per a una mateixa àrea i etapa, fonamentalment les que han estat assenyalades com a prioritàries en la base tretze.  
Setze   
Després de la selecció definitiva d'una proposta, es comunicarà la decisió a l'autor o autors, indicant-los la documentació que han d'aportar per a la formalització del seu contracte. Els autors, hauran de comunicar a la Direcció General d'Ordenació i Innovació Educativa, l'acceptació, o no, de la relació en els termes aprovats i aportar la documentació sol·licitada en el termini de 15 dies des de la data comunicació. Si no es compleix aquest requisit, s'entendrà que renuncien a la realització del treball.  
Quan la selecció dels projectes siga definitiva, la Direcció General d'Ordenació i Innovació Educativa farà pública la relació dels projectes aprovats, amb el finançament corresponent a cadascun.  
La Conselleria de Cultura, Educació i Ciència podrà rescindir el contracte si no s'acompleixen els compromisos que indiquen les bases d'aquest concurs o els terminis de la proposta seleccionada.  
Disset  
L'acceptació de la realització d'un projecte aprovat implica, per part dels autors, els següents compromisos:  
a) Elaborar materials curriculars a partir del Disseny Curricular de la Comunitat Valenciana, i mantenir almenys una reunió trimestral amb el Programa d'Innovació i Reformes Experimentals.  
b) Presentar semestralment una memòria del desenvolupament del treball realitzat o lliuraments parcials dels materials curriculars projectats.  
c) Presentar a la Direcció General d'Ordenació i Innovació Educativa, dos exemplars dels productes finals elaborats, junt amb un extracte o resum d'aquests, en el termini fixat per a la terminació del treball.  
Divuit  
La Conselleria de Cultura, Educació i Ciència es reserva els drets de primera publicació i difusió dels treballs finançats. Aquesta publicació i difusió es podrà fer a través d'editorials.  
Cas que la Conselleria de Cultura, Educació i Ciència no publique el treball, aquesta podrà autoritzar l'autor a publicar-lo, sempre que s'indique expressament l'ajuda rebuda. Aquesta menció haurà d'aparèixer, de la mateixa manera, en qualsevol altra publicació autoritzada, parcial o total, del treball finançat.  
La Conselleria de Cultura, Educació i Ciència, conservarà el dret preferent de publicació dels materials en una segona o posteriors edicions subjectes a drets d'autor.  
El material inventariable que es financie a càrrec del projecte serà propietat de la Generalitat Valenciana.  
Dinou  
L'import del finançament dels projectes seleccionats serà fixat per la comissió seleccionadora.  
El finançament s'efectuarà d?acord amb les clàusules del contracte que signarà el director del projecte amb la Conselleria de Cultura, Educació i Ciència.  
Vint  
Els projectes, dirigits a la Direcció General d'Ordenació i Innovació Educativa de la Conselleria de Cultura, Educació i Ciència, podran presentar-se en els serveis territorials de Cultura i Educació, en els centres de professors, o per qualsevol dels procediments que estableix l'article 66 de la Llei de Procediment Administratiu.  
El termini de presentació de sol·licituds acabarà 20 dies naturals després de la publicació d'aquesta ordre en el Diari Oficial de la Generalitat Valenciana.  
Vint-i-una  
La documentació presentada pels concursants, podrà retirar-se dels serveis territorials de Cultura i Educació corresponents, durant el mes següent a la publicació de la resolució en el Diari Oficial de la Generalitat Valenciana, directament per l?interessat o per una persona autoritzada com cal. Transcorregut aquest termini sense haver-la retirat, s'entendrà que els concursants hi renuncien.  
Vint-i-dues  
La Conselleria de Cultura, Educació i Ciència certificarà l?elaboració de materials curriculars en finalitzar la seua realització, a l?efecte de la promoció professional.  
ANNEX III  
Les propostes d'elaboració de materials curriculars es podran realitzar, en els termes indicats en aquesta ordre, respecte a les àrees següents, corresponents a les diferents etapes educatives:  
- Educació Infantil   
Coneixement de si mateix.   
Coneixement del medi natural i social.   
Comunicació i representació.   
- Educació Primària   
Valencià: Llengua i Literatura.   
Castellà: Llengua i Literatura.   
Coneixement del medi natural, social i cultural.   
Educació Artística.   
Educació Física.   
Llengües Estrangeres (Francès / Anglès)   
Matemàtiques.   
- Educació Secundària Obligatòria   
Valencià: Llengua i Literatura.   
Castellà: Llengua i Literatura.   
Llengües Estrangeres (Francès / Anglès)   
Matemàtiques.   
Ciències Socials, Geografia i Història.   
Ciències de la Natura.   
Educació Física   
Educació Plàstica i Visual.   
Música   
Tecnologia  
ANNEX IV  
Les sol·licituds que es presenten a aquesta convocatòria d'elaboració de materials curriculars, hauran d'incloure els següents punts:  
1. Nom i dades de la persona o persones que realitzen la proposta, junt amb el currículum, referit fonamentalment a aspectes relatius a experiència prèvia en investigació educativa i realització de materials curriculars.  
En les sol·licituds es presentaran els exemplars o les còpies dels treballs prèviament realitzats, en relació amb l?elaboració de materials proposats.  
2. Especificació de l?etapa i àrea o àrees, per a les quals es presenta la proposta.  
3. Característiques del material que es pretén realitzar: text escrit, material àudio-visual, software,  
4. Breu guió del contingut.  
5. Breu exposició (màxim 10 pàgines) dels principis epistemològics, didàctics i metodològics de la proposta que es presenta.  
6. Pressupost global, especificant les despeses previstes en els diferents apartats que figuren en la base deu d'aquesta convocatòria.  
7. La instància serà formalitzada pel director/a del projecte.  
ANNEX V  
Model d?instància per al concurs d?elaboració de materials curriculars  
 amb DNI ,  
domiciliat/da a , carrer ,  
núm. , CP , telèfon ,  
Professor/a   
en el centre   
EXPOSE:  
Que, convocat concurs per a l?elaboració de materials curriculars, per l?Ordre de la Conselleria de Cultura, Educació i Ciència, 41 de setembre de 1991, i acceptant-ne les bases, hi participe amb el projecte ............................................................   
de l?àrea (o árees)   
de l?etapa educativa   
Per això sol·licite em siga concedida la quantitat d pessetes.  
València, 1 de setembre de 1991  
Signatura:  
DIRECCIO GENERAL D'ORDENACIO I INNOVACIO EDUCATIVA


Còpia Permalink ELI